**Cerul**

*Mihaela Gandy Stoian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Albastrul infinit

Ochii mi-i inundă,

Răscolește sufletul,

Liniștea mi-alungă.

Al divinităților lăcaș,

Măreț în nesfârșire,

Zenitul îl coboară,

Pe-o punte-n nemurire.

Geana serii-l mângăie

Cu norii,lacrimi de trădări,

Săruturi înfocate-ascunde,

În chipul său de flăcări.

Amurgul îl înfășoară

Cu-o rază de suspin,

Stelele în nesfârșire,

Pictează al său destin.

Perdeaua nopții-i licăre

Sclipiri de felinare,

L-adoarme cu-o poveste,

Topită-n lumânare.

Zorii îl dezmiardă

Cu vânturi jucăușe,

Din frunze-i țese straie,

Cu mireasmă de brândușe.

Pădurile le-a ocrotit,

Munții i-a mângâiat,

Iubiri pierdute-a plâns,

În mări s-a îmbăiat.

Albastrul infinit

Ochii mi-i inundă,

Alină sufletul,

Neliniștea mi-alungă.